Það er Skipasmíðastöðin Karstensens í Skagen í Danmörku sem annast smíði hins nýja Barkar en Börkur verður systurskip Vilhelms Þorsteinssonar sem einnig er í smíðum hjá stöðinni og mun væntanlega verða afhentur eiganda sínum í ágústmánuði . Skipasmíðastöð Karstensens hefur starfsstöðvar í Póllandi og þar er efnað niður í skipin og skrokkar þeirra smíðaðir . Nýi Börkur verður 88 metrar að lengd , 16,6 metrar að breidd og 9,6 metrar að dýpt . Stærð skipsins verður 4.100 brúttótonn . Aðalvélar í skipinu verða tvær , 3.200 hestöfl hvor , en einnig verður í því 820 kw ásrafall . Knud Degn Karstensen , framkvæmdastjóri skipasmíðastöðvarinnar , segir að lengi hafi verið áhugi fyrir því hjá forsvarsmönnum hennar að smíða fiskiskip fyrir Íslendinga .